turjo4nis/wikipedia-bn-dump-20250701 huggingface dataset:
মৌসমি গুরুং

মৌসমি গুরুং ( ) নেপালের একজন জনপ্রিয় সঙ্গীতশিল্পী ও সঙ্গীতরচয়িতা।

ব্যক্তিগত জীবন 
মৌসমি গুরুং রেশম গুরুংয়ের সাথে বিবাহবন্ধনে আবদ্ধ হয়েছিলেন। ২০১৪ সালের ১১ মার্চ তাঁর মস্তিষ্কের টিউমার পরিলক্ষিত হয়েছিল। টিউমারটি প্রাণঘাতী না হওবা সত্ত্বেও দ্রুত সার্জারি করা হয়েছিল এবং তা সফলভাবে সম্পাদিত হয়েছিল। সম্পূর্ণ নিরাময়ের জন্য ডাক্তাররা তাঁকে সঙ্গীত থেকে কয়েক মাস বিশ্রাম নেওয়ার পরামর্শ দিয়েছিলেন।

পুরস্কার 
 হিটস এফএম সঙ্গীত পুরস্কার
 ইমেজ এফএম পুরস্কার
 কান্তিপুর এফএম

সঙ্গীত অ্যালবাম 
 আনফোরগেটেবল
 পল
 মহাসুশ

সঙ্গীত 
 চোরের লাগ্যো
 লুনা লই সকে মায়া
 আজা তিমি
 ম নেপালি
 পারেলিমেই ছউ কি কাসো
 মাছি মারন
 ম রূপ হু 
 সিটাল সিটাল

তথ্যসূত্র 

জীবিত ব্যক্তি
নেপালি ভাষার সঙ্গীতশিল্পী
পশ্চিমবঙ্গের নারী সঙ্গীতজ্ঞ
২১শ শতাব্দীর ভারতীয় গায়িকা
২১শ শতাব্দীর নেপালি গায়িকা
জন্মের বছর অনুপস্থিত (জীবিত ব্যক্তি)
কলকাতার সঙ্গীতশিল্পী
ক্যান্সার থেকে বেঁচে যাওয়া ব্যক্তি
নেপালি বৌদ্ধ
ভারতীয় সঙ্গীতশিল্পী-গীতিকার
২১শ শতাব্দীর ভারতীয় গায়ক
তির্সনা গুরুং

তির্সনা গুরুং ( নেপালি: तिर्सना गुरुङ; জন্ম ১৯ সেপ্টেম্বর ১৯৯৪) হলেন একজন নেপালি সঙ্গীতশিল্পী এবং দ্য ভয়েস অফ নেপাল সিজন-৩ এর একজন প্রশিক্ষক।  তিনি মায়া পিরতি খানি কাঁচা হে, গাইনে দাজৈলে সহ বেশ কিছু জনপ্রিয় গান গেয়েছিলেন।

পুরস্কার ও সম্মাননা 
 হিটস এফএম সঙ্গীত পুরস্কার (২০১৮) - সেরা পপ নারীকণ্ঠ পরিবেশনা - মনোনীত 
 রেডিও কান্তিপুর সংগীত পুরস্কার (২০১৮) - সেরা পপ সঙ্গীতশিল্পী (নারী) - মনোনীত

উল্লেখযোগ্য গান 
তির্সনা গুরুংয়ের উল্লেখযোগ্য কয়েকটি গানের মধ্যে রয়েছে- 

 তিমি র ম
 গুরসৈ ফুল্যো
 রেলৈমা
 তিম্রো মেরো প্রেম
 সাঝকো বেলা
 গাইনে দাজৈলে
 মায়া পিরতি

তথ্যসূত্র 

১৯৯৪-এ জন্ম
জীবিত ব্যক্তি
নেপালি ভাষার সঙ্গীতশিল্পী
২১শ শতাব্দীর নেপালি গায়িকা
জন্মের স্থান অনুপস্থিত (জীবিত ব্যক্তি)
নেপথ্য সঙ্গীতশিল্পী
নেপালি গায়িকা
১৯৮৪-এ জন্ম
লঘুগুরু দ্বিদল পঞ্চপর্বিক ছন্দ

লঘুগুরু দ্বিদল পঞ্চপর্বিক ছন্দ ঐতিহ্যবাহী ইংরেজি কবিতা ও পদ্যনাটকে ব্যবহৃত পঙ্‌ক্তির এক বিশেষ ছান্দিক কাঠামো। পঙ্‌ক্তিতে অবস্থিত শব্দগুলি এই ছন্দ প্রতিষ্ঠা করে। প্রতিটি পঙ্‌ক্তি পাঁচটি পর্ব নিয়ে গঠিত এবং প্রতিটি পর্ব দুইটি দল নিয়ে গঠিত, যার প্রথমটি প্রস্বনহীন বা লঘু কিন্তু দ্বিতীয়টি প্রস্বনযুক্ত বা গুরু। এরকম লঘুগুরু একটি দ্বিদলকে ইংরেজিতে "আইয়্যাম্ব" বলে। একটি পর্ব একটি আইয়্যাম্ব নিয়ে গঠিত, এবং একটি পঙ্‌ক্তিতে পাঁচটি পর্ব আছে বিধায় এটিকে "আইয়্যাম্বিক পেন্টামিটার" বলে।

লঘুগুরু দ্বিদল পঞ্চপর্বিক ছন্দ ইংরেজি কবিতার সবচেয়ে বেশি ব্যবহৃত ছন্দ। এটি ইংরেজির প্রধান প্রধান কাব্যরূপ, যেমন অমিত্রাক্ষর ছন্দ, বীরবৃত্ত (বীরোচিত দ্বিচরণ) এবং কিছু ঐতিহ্যবাহী ছন্দে রচিত স্তবকরূপগুলিতে ব্যবহৃত হয়েছে। উইলিয়াম শেকসপিয়র তাঁর নাটক ও সনেটগুলিতে প্রচুর লঘুগুরু দ্বিদল পঞ্চপর্বিক ছন্দযুক্ত পঙ্‌ক্তি ব্যবহারের জন্য বিখ্যাত হয়ে আছেন।

যেমন, শেকসপিয়রের টুয়েলফথ নাইট নাটকের প্রথম অঙ্কের প্রথম দৃশ্যের একটি পঙ্‌ক্তি হল:

"If mu | sic be | the food | of love, | play on."

প্রতিবর্ণীকরণ: ইফ মিউ | জিক বি | দ্য ফুড | অভ লাভ, | প্লে অন।

উপরের পঙ্‌ক্তিতে প্রতিটি পর্ব বা দ্বিদলের দ্বিতীয় দলটির উপরে (গাঢ় অক্ষরে মুদ্রিত) ঝোঁক বা প্রস্বন পড়েছে এবং এরকম পাঁচটি পর্ব নিয়ে একটি পঙ্‌ক্তি গঠিত হয়েছে।

যেহেতু লঘুগুরু দ্বিদলীয় পঞ্চপর্বিক ছন্দে সাধারণত দশটি দল থাকে, তাই এটিকে দশদলীয় পঙ্‌ক্তির একটি রূপ হিসেবে গণ্য করা হয়।

তথ্যসূত্র

চতুর্দশপদীবিদ্যা
ছন্দের ধরন
মনু লিম্বু

মনু লিম্বু (জন্ম: ১৬ মার্চ ১৯৮৪) হলেন নেপালের জনপ্রিয় একজন সঙ্গীতশিল্পী। তিনি ২০১০ সালে সেরা সঙ্গীতশিল্পী পুরস্কার এবং ২০১৬ সালে দ্বিতীয় জাতীয় ক্যাপিটাল পুরস্কার পেয়েছিলেন।

কর্মজীবন 
মনু লিম্বু ১৯৮৪ সালের ১৬ মার্চ নেপালে জন্মগ্রহণ করেছিলেন। তিনি শৈশবকাল থেকেই শুরু করে ১৮ বছরেরও বেশি সময় ধরে ছড়িয়ে ছিটিয়ে থাকা নেপালি আধুনিক এবং লোকসঙ্গীতসহ শতাধিক সঙ্গীত অ্যালবাম রেকর্ড করেছেন। তার উল্লেখযোগ্য দুটি সঙ্গীত অ্যালবাম হলো  মন্দ মন্দ ও মোহিনি।

উল্লেখযোগ্য সঙ্গীত

এছাড়াও তার আরো কয়েকটি জনপ্রিয় গান হলো কদম কদম, এবং রেশমি রুমাল। তিনি মন্দ মন্দ, তিম্রো মুসকান এবং পরে কসো হোলাসহ বেশ কয়েকটি সঙ্গীত- ভিডিওতেও কাজ করেছেন।

তথ্যসূত্র 

১৯৮৪-এ জন্ম
জীবিত ব্যক্তি
নেপালি ভাষার সঙ্গীতশিল্পী
২১শ শতাব্দীর নেপালি গায়িকা
নেপালি লোকসঙ্গীত শিল্পী
দেবি ঘর্তি মগর

দেবি ঘর্তি মগর ( ) হলেন একজন নেপালি লোকসঙ্গীতশিল্পী।

তিনি নেপালের বাগলুঙ জেলার রামুয়া গ্রামে জন্মগ্রহণ করেছিলেন। তিনি ২০০৮ সালে রাজু ধকালকে বিয়ে করেছিলেন। ২০০৪ সালে ফোক ডুয়েট প্রোগ্রামে তাদের প্রথম সাক্ষাত হয়েছিল।

২০১২ সালে তিনি "লোক দোহোরি প্রতিষ্ঠান" (ফোক ডুয়েট একাডেমি)-এর মুক্ত কেন্দ্রীয় সদস্য হিসাবে নির্বাচিত হয়েছিলেন।

পুরস্কার

তথ্যসূত্র

বহিঃসংযোগ 

 নিজস্ব ওয়েবসাইট 
 ফেসবুক
 ইনস্টাগ্রাম

জীবিত ব্যক্তি
নেপালি ভাষার সঙ্গীতশিল্পী
জন্মের বছর অনুপস্থিত (জীবিত ব্যক্তি)
নেপালি গায়িকা
২১শ শতাব্দীর নেপালি গায়িকা
নেপালি লোকসঙ্গীত শিল্পী
১৯৮৬-এ জন্ম
মুসনাদ আল বাজ্জার

মুসনাদ আল বাজ্জার  (আরবি  : مسند البزار ; ইংরেজি : Musnad Al-Bazzar) ইসলামী ইতিহাসের তৃতীয় শতাব্দীতে হাফিজ আবু বকর আহমদ আল-বাজ্জার (মৃত্যু: ২৯২ হিজরি) রচিত একটি হাদিস গ্রন্থ ।

বর্ণনা
বইটিতে মাকতাবা শামিলা অনুসারে তিনশত সাতাশটি (৩২৭) হাদিস রয়েছে । এতে বিশুদ্ধ সনদ এবং দুর্বল সনদের বর্ণনা উভয়ই রয়েছে ।

প্রকাশনা
বিশ্বের বহু প্রকাশনা প্রতিষ্ঠান গ্রন্থটি প্রকাশ করেছে :
 মুসনাদ আল বাজ্জার - কৃত হাফিজ আবু বকর আহমদ আল বাজ্জার: প্রকাশনায়: আল-রিসালাহ আল-আলামিয়্যাহ | দামেস্কাস/বৈরুত, সিরিয়া/লেবানন
 মুসনাদ আল বাজ্জার (مسند البزار - الجزء الثامن عشر‬) (আরবি সংস্করণ)
 মুসনাদ আল বাজ্জার ১/১৫ (مـسـنـد الـبـزار) কৃত হাফিজ আবু বকর আহমদ আল-বাজ্জার : প্রকাশনায়:   DKI, বৈরুত

তথ্যসূত্র 

৯ম শতাব্দীর আরবি বই
১০ম শতাব্দীর আরবি বই
সুন্নি সাহিত্য
সুন্নি হাদিস সংকলন
হাদিস
হাদিস সংকলন
অসওয়াল্ডের লঘুকরণ সূত্র

উইলহেল্ম অসওয়াল্ডের লঘুকরণ সূত্র ১৮৮৮ সালে দুর্বল তড়িৎ বিশ্লেষ্যের জন্য বিয়োজন ধ্রুবক  এবং বিয়োজন মাত্রা α এর মধ্যে প্রস্তাবিত একটি সম্পর্ক। সূত্রটির সাধারণ রূপ হলো:

 

যেখানে বর্গাকার বন্ধনীগুলি ঘনত্বকে নির্দেশ করে এবং  তড়িৎ বিশ্লেষ্যের মোট ঘনত্ব।

,যেখানে, c ঘনমাত্রায় মোলার পরিবাহিতা নির্দেশ করে।  শূন্য ঘনত্ব বা অসীম লঘুকরণ মাত্রায় মোলার পরিবাহিতা নির্দেশ করে।অতপর সূত্রটি রূপ নেয়:

প্রতিপাদন 
একটি দ্বি-মৌলবিশিষ্ট তড়িৎ-বিশ্লেষ্য AB বিবেচনা করুন যা বিপরীতভাবে A + এবং B - আয়নদ্বয়ে বিয়োজিত হয়।অসওয়াল্ড উল্লেখ করেছেন যে ভরক্রিয়ার সূত্র তড়িৎ বিশ্লেষ্য সিস্টেমগুলিতে প্রয়োগ করা যেতে পারে। সাম্যাবস্থায় এটিকে নিম্নোক্ত সমীকরণ দ্বারা প্রতিনিধিত্ব করা হয়:

 AB <=> {A+} + B^-

যদি  বিয়োজিত তড়িৎ বিশ্লেষ্যের ভগ্নাংশ হয়, তবে  প্রতিটি আয়নের ঘনত্ব হবে।  অবশ্যই অবিয়োজিত তড়িৎ বিশ্লেষ্যের পরিমাণ এবং  এর ঘনত্ব হতে হবে।বিয়োজন ধ্রুবক হিসাবে লেখা যেতে পারে:

 

খুব দুর্বল তড়িৎ-বিশ্লেষ্যের জন্য (তবে, বেশিরভাগক্ষেত্রে দুর্বল তড়িৎ বিশ্লেষ্যের জন্য 'α' উপেক্ষা করলে ভালো ফলাফল দেয়), বোঝাচ্ছে যে  ব্যবহার করা যাবে ।

 

এটি নিম্নলিখিত ফলাফল দেয়;

 
এইভাবে, একটি দুর্বল তড়িৎ-বিশ্লেষ্যের জন্য বিয়োজন মাত্রা ঘনমাত্রার বর্গমূলের ব্যস্তানুপাতিক বা আয়তনের বর্গমূলের সমানুপাতিক।যেকোন একটি আয়নের ঘনত্ব বিয়োজন ধ্রুবক এবং তড়িৎ বিশ্লেষ্যের ঘনত্বের গুণফল দ্বারা নির্ণয় করা হয়।

সীমাবদ্ধতা 
অসওয়াল্ডের লঘুকরণ সূত্র মূলত CH3COOH এবং NH4OH মত বিভিন্ন দুর্বল তড়িৎ-বিশ্লেষ্য পরিবাহির ঘনমাত্রা নির্ণয়ের জন্য সন্তোষজনক বর্ণনা প্রদান করে। মোলার পরিবাহিতার তারতম্য মূলত দুর্বল তড়িৎ-বিশ্লেষ্যের বিয়োজনের কারণে বিভিন্ন হয়ে থাকে।

আরও দেখুন 
 অটোসলভোলাইসিস
 অভিস্রবণ সহগ
 ক্রিয়াকলাপ সহগ
 আয়ন পরিবহন সংখ্যা
 আয়ন সমিতি
 মোলার পরিবাহিতা

তথ্যসূত্র 

ভৌত রসায়ন
মেঘনাদ ভট্টাচার্য্য

মেঘনাদ ভট্টাচার্য্য (জন্ম: ১২ জুন ১৯৫২) ভারতের পশ্চিমবঙ্গের একজন ভারতীয় বাঙালি থিয়েটার অভিনেতা, পরিচালক এবং নাট্যকার। তিনি থিয়েটার, চলচ্চিত্র ও টেলিভিশনে কাজ করেছেন। তিনি ১৯৬৮ সালে ১৬ বছর বয়সে গ্রুপ থিয়েটারের মাধ্যমে কর্মজীবন শুরু করেন। তিনি সায়ক নাট্যগোষ্ঠীর প্রতিষ্ঠাতা সদস্য।

কর্মজীবন 
অভিনয়ে মেঘনাদের হাতেখড়ি হয় পাইকপাড়া অঞ্চলে, পুরোনো দিনের নাট্যশিল্পী চিত্তরঞ্জন চক্রবর্তীর কাছে। তিনি ১৯৬৮ সালে বামপন্থী নাট্যগোষ্ঠী সন্ধিক্ষনে যোগদান করেন। মেঘনাদ এখানে বুদ্ধদেব ভট্টাচার্য্যর রচনা "বিজয়ের অপেক্ষায়" নাটকে প্রথম অভিনয় করেন। সন্ধিক্ষনে থাকাকালীন, তিনি প্রচুর চরিত্রে প্রক্সি অভিনেতা হিসেবেও অভিনয় করেছেন। এছাড়াও তিনি ব্যাকষ্টেজের বিভিন্ন কাজ যেমন আলো, রিকুইজিসন, সেট ইত্যাদিতে সে সময়ে করেছেন।

১৯৭২ সালে সন্ধিক্ষন বন্ধ হয়ে যাওয়ার পরে, মেঘনাদ তার ১০ জন বন্ধুকে সঙ্গে করে সায়ক নাট্যগোষ্ঠীর প্রতিষ্ঠা করেন। এরপর তিনি ১৯৭৯ সালে রাজা রাজকৃষ্ণ ষ্ট্রীটে বিজন থিয়েটার প্রতিষ্ঠা করেন। তিনি প্রথম পরিচালনা করেন "নরমেধ" নাটক। মেঘনাদের দ্বিতীয় পরিচালনা ছিল দুই হুজুরের গপ্পো নাটকটি, যা বিজন থিয়েটারের উদ্বোধনের পর সেখানে মঞ্চিত হয়। মেঘনাদ বিভিন্ন বিদেশি সাহিত্যর নাট্য রুপান্তর করেছেন। তিনি শেক্স্পীয়র, ব্রেখট, টলষ্টয়ের বিভিন্ন কালজয়ী নাটক বাংলায় রুপান্তর করেন।

সায়কের বাইরে, তিনি উৎপল দত্তের সাথে শেক্স্পীয়রের নাটকে এবং বিভাস চক্রবর্তীর সাথে গিরিশ ঘোষের নাটকে অভিনয় করেন। দেশের বাইরে কানাডাতে ২০০৬, ২০০৮ এবং ২০১৩ সালে তিনি বঙ্গীয় নাট্য পরিষদ এবং প্রবাসীর হয়ে নাট্য পরিচালনা করেন। এপিক থিয়েটারের হয়ে ২০১৩ সালে নিউজার্সিতে এবং স্পটলাইটের হয়ে ২০১৫ সালে কলম্বাসে তিনি নাট্য পরিচালনা করেন।

নাট্যমঞ্চের বাইরে মেঘনাদ ৫০টির বেশি টিভি ধারাবাহিক নাটক এবং চলচ্চিত্র অভিনয় করেছেন।

কাজ

পুরস্কার 

 উল্টোরথ (১৯৮৩) - শ্রেষ্ঠ অভিনেতা অনুবীক্ষন 
 পশ্চিম্বঙ্গ নাট্য অকাডেমি (১৯৮৫) - শ্রেষ্ঠ পরিচালক জ্ঞানবৃক্ষের ফল 
 লেবেদভ পুরস্কার (১৯৮৫) - শ্রেষ্ঠ পরিচালক জ্ঞানবৃক্ষের ফল  
 পশ্চিমবঙ্গ নাট্য অকাডেমি (১৯৯১) - শ্রেষ্ঠ অভিনেতা দায়বদ্ধ 
 পশ্চিমবঙ্গ নাট্য অকাডেমি (১৯৯৬) - শ্রেষ্ঠ পরিচালক কর্নবতী 
 পার্থপ্রতীম স্মৃতি পুরস্কার (১৯৯৬) - শ্রেষ্ঠ পরিচালক কর্নবতী 
 নান্দিকার জাতীয় উৎসব (২০০১) - থিয়েটারে উল্লেখযোগ্য অবদানের জন্য
 অন্য থিয়েটার নাট্য স্বপ্নকল্প (২০০৩) - থিয়েটারে উল্লেখযোগ্য অবদানের জন্য
 নান্দিপট ইয়ুথ ফেষ্টিভ্যাল (২০০৪) - থিয়েটারে উল্লেখযোগ্য অবদানের জন্য
 পশ্চিমবঙ্গ নাট্য অকাডেমি  (২০০৮) - শ্রেষ্ঠ পরিচালক দৌড়নামা
 গিরিশ পুরস্কার ও বাংলা মঞ্চ শতবর্ষ স্টার থিয়েটার পুরস্কার (২০১৪) - থিয়েটারে উল্লেখযোগ্য অবদানের জন্য
 অনুকূল নাট্য সম্মান রূপকথা, এলাহাবাদ কর্তৃক প্রদত্ত নাট্যস্বপ্নকল্প সম্মান, কলকাতা (২০১৫) - থিয়েটারে উল্লেখযোগ্য অবদানের জন্য

তথ্যসূত্র 

১৯৫২-এ জন্ম
ভারতীয় অভিনেতা
বাঙালি থিয়েটার ব্যক্তিত্ব
জীবিত ব্যক্তি
বাঙালি অভিনেতা
পশ্চিমবঙ্গের নাট্যকার
চেয়ারম্যান

চেয়ারম্যান হলেন একটি সংস্থার প্রধান ব্যক্তিত্ব, যেমন— পরিচালনা পর্ষদ, কমিটি, বা স্বেচ্ছাসেবক সমাবেশ। সংস্থা বা দলের বিভিন্ন সদস্যদের দ্বারা সাধারণত চেয়ারম্যান নির্বাচিত বা নিযুক্ত হয়ে থাকেন এবং তিনি দলের মধ্যে সভার বৈঠকে সভাপতিত্ব করেন। তিনি সুশৃঙ্খলভাবে দলের বা গোষ্ঠীর ব্যবসা পরিচালনা করেন।

তথ্যসূত্র 

সংগঠনের নেতা
ব্যবস্থাপনা পেশা
সংসদীয় কার্যপ্রণালী
কর্তৃত্বমূলক পদ
বেলঘরিয়া উচ্চ বিদ্যালয়

বেলঘরিয়া উচ্চ বিদ্যালয় হলো ভারতের পশ্চিমবঙ্গ রাজ্যের কলকাতার বেলঘরিয়ায় অবস্থিত একটি শিক্ষাপ্রতিষ্ঠান। এটি ১৮৭২ খ্রিষ্টাব্দে প্রতিষ্ঠিত হয়।

বহিঃসংযোগ 
 বেলঘরিয়া হাই স্কুল 

কলকাতার উচ্চ বিদ্যালয় ও মাধ্যমিক বিদ্যালয়
১৮৭২-এ ব্রিটিশ ভারতে প্রতিষ্ঠিত
১৮৭২-এ প্রতিষ্ঠিত শিক্ষাপ্রতিষ্ঠান
বিষ্ণু মাঝি

বিষ্ণু মাঝি (; জন্ম ১৯৮৬) হলেন একজন নেপালি লোকসঙ্গীতশিল্পী। তিনি নেপালের সর্বোচ্চ পারিশ্রমিকপ্রাপ্ত গায়িকা যিনি ১৫ বছরের কর্মজীবনে প্রায় ৫০ হাজারেরও বেশি গান রেকর্ড করেছেন।

ব্যক্তিগত জীবন 
বিষ্ণু মাঝি ১৯৮৬ সালের ২৬শে জুন নেপালের স্যাংজা জেলার রত্নপুর ভিডিসিতে তারা বাহাদুর মাঝি ও ধর্ম কুমারী দম্পতির ঘরে জন্মগ্রহণ করেছিলেন। তাঁর একটি বড় ভাই ও একটি ছোট বোন রয়েছে।

দরিদ্র পরিবারে জন্ম হওয়ায় তিনি মাত্র পঞ্চম শ্রেণি পর্যন্ত পড়াশোনা করতে পেরেছিলেন। এরপর ১৩ বছর বয়সেই তিনি বিভিন্ন জন-অনুষ্ঠানে গান গাইতে শুরু করেছিলেন। ২০০৪ সালের দিকে কাঠমান্ডুতে তার পেশাগত জীবন শুরু করার পরে তিনি সুন্দামানি অধিকারীর সহায়তায় দ্রুত খ্যাতি অর্জন করেছিলেন এবং পরবর্তীকালে তিনি তাঁকে বিয়েও করেছিলেন। তিনি নিজের পুরো কর্মজীবনজুড়ে খুবই ব্যক্তিগত জীবন যাপন করেছেন। তাঁর স্বামী তাঁর সমস্ত চুক্তি, সময়সূচী এবং যোগাযোগ পরিচালনা করেন, যার ফলে তাঁর সুস্থতা এবং সুরক্ষা সম্পর্কে জনসাধারণের মধ্যে উদ্বেগ ও জল্পনা দেখা দিয়েছে।

পুরস্কার

তথ্যসূত্র

বহিঃসংযোগ 
 

১৯৮৬-এ জন্ম
জীবিত ব্যক্তি
নেপালি ভাষার সঙ্গীতশিল্পী
২১শ শতাব্দীর নেপালি গায়িকা
নেপালি লোকসঙ্গীত শিল্পী
নেপালি গায়িকা
স্যাংজা জেলার ব্যক্তি
মুনা থাপা মগর

মুনা থাপা মগর ( ) হলেন একজন নেপালি লোকসঙ্গীতশিল্পী। তিনি গোর্খা জেলার মনোকামনা গ্রাম উন্নয়ন সমিতির সিলিং লামচাপা গ্রামে জন্মগ্রহণ করেছিলেন।

কর্মজীবন 
তিনি লামচাপা মনোকামনা গোর্খার সিলিংয়ে বড় হয়েছিলেন।  সঙ্গীতে তার প্রথম আত্মপ্রকাশ হয়েছিল তানাহু আবুখৈরেনিতে একটি মঞ্চে। তার এক বান্ধবীর গান করার থাকলেও গলার সমস্যার কারণে তিনি সেখানে যেতে আপারগ হলে মুনা থাপা মগর সেই শূন্যস্থান পূরণ করতে সেখানে গিয়েছিলেন।

২০১৫ সালের এপ্রিলে নেপালে সংঘটিত ভূমিকম্পের পরে, তিনি ক্ষতিগ্রস্থদের জন্য ত্রাণ সামগ্রী দিয়ে সাহায্য করেছিলেন।

অ্যালবাম 
 তিজ গীত – বেশিকো মেলা
 ছোরি
 দোশ্রো ছোরি
 তিমি রাম্রো হাসোলে
 বাডুল্কি লাইরহনে
 তিমি মেরো মা তিম্রো হুনে কহিলে হো
 চরি বস্যো বরকো ডালিমা
 কে দিউ মৈল সম্ঝনা
 পিরতিমা ফেল
 জীবন অধুরো

পুরস্কার ও সম্মাননা

তথ্যসূত্র

বহিঃসংযোগ 
 

জীবিত ব্যক্তি
নেপালি ভাষার সঙ্গীতশিল্পী
জন্মের বছর অনুপস্থিত (জীবিত ব্যক্তি)
গোর্খা জেলার ব্যক্তি
নেপালি লোকসঙ্গীত শিল্পী
নেপালি গায়িকা
২১শ শতাব্দীর নেপালি গায়িকা
শান্তি মাস্কে

শান্তি মাস্কে ; ১৯২৮–২০১১) ছিলেন একজন নেপালি অভিনেত্রী যিনি ৫০ টিরও বেশি ছায়াছবিতে অভিনয় করেছিলেন। তিনি নেপালি চলচ্চিত্র জগতের প্রথম দিককার অভিনয়শিল্পীদের একজন।

তিনি  গোর্খা দক্ষিণ বাহু সম্মাননা পেয়েছিলেন যা নেপাল সাম্রাজ্য কর্তৃক প্রদত্ত দ্বিতীয় সর্বোচ্চ পুরস্কার।

তার অভিনীত উল্লেখযোগ্য ছায়াছবির মধ্যে রয়েছে জীবন রেখা, সিঁদুর, কাঁচি, কে ঘর কে দের, সন্তান এবং কস্তুরি প্রভৃতি। ১৯৫১ সালে তিনি গণতন্ত্রের লড়াইয়ে অংশ নিয়েছিলেন। চলচ্চিত্রজীবন শুরু করার আগে তিনি একজন গায়িকা এবং মঞ্চ অভিনয়শিল্পী ছিলেন।

ব্যক্তিগত জীবন 
শান্তি মাস্কে ১৯২৮ সালে নেপালের গোর্খা জেলার তিনপিপলে জন্মগ্রহণ করেছিলেন। তিনি ১৯৫৪-৫৫ সালে তৃতীয় স্ত্রী হিসাবে বীর বাহাদুর মাস্কের সাথে বিবাহবন্ধনে আবদ্ধ হয়েছিলেন।

১৯৮৯ সালে সন্তান চলচ্চিত্রের শুটিং চলাকালীন তিনি নারায়ণী সেতু থেকে লাফিয়ে পড়ে আহত হয়েছিলেন। এই ঘটনার পরে তাঁর শরীরে একটি পেসমেকার বসাতে হয়েছিল।

তিনি ললিতপুরে নাতনী লতিকার সাথে থাকতেন। ২০১১ সালের ১৮ই জানুয়ারি ৮৩ বছর বয়সে হৃদরোগজনিত জটিলতায় তিনি সেখানেই  মৃত্যুবরণ করেছিলেন।

পুরস্কার ও সম্মাননা 

 গোর্খা দক্ষিণ বাহু
 জাতীয় চলচ্চিত্রশিল্পী সমিতি আজীবন সম্মাননা পুরস্কার 
 প্রথম বার্ষিক ডাবর আমলা মোশন পিকচার পুরস্কারে আজীবন সম্মাননা (২০০৪) 
 উর্বশী পুরস্কার
 সর্বোতকৃষ্ণ চলচ্চিত্র অভিনেত্রী পুরস্কার 
 চরিত্র অভিনেত্রী পুরস্কার

তথ্যসূত্র 

১৯২৮-এ জন্ম
২০১১-এ মৃত্যু
নেপালি ভাষার সঙ্গীতশিল্পী
নেপালি অভিনেত্রী
নেপালি মঞ্চ অভিনেত্রী
নেপালি গায়িকা
২০শ শতাব্দীর নেপালি গায়িকা
গোর্খা জেলার ব্যক্তি
নেপালি চলচ্চিত্র অভিনেত্রী
২০শ শতাব্দীর নেপালি অভিনেত্রী
ইরান-চীন ২৫ বছর মেয়াদী সহযোগিতা কর্মসূচী

ইরান-চীন ২৫ বছর মেয়াদী সহযোগিতা কর্মসূচি বা ইসলামী প্রজাতন্ত্রী ইরান ও গণপ্রজাতন্ত্রী চীনের মধ্যকার পূর্ণাঙ্গ কৌশলগত অংশীদারত্ব চীন ও ইরান সরকারের মধ্যে সম্পাদিত একটি চুক্তি। ২০২১ সালের ২৭শে মার্চ তারিখে ইরানের পররাষ্ট্রমন্ত্রী জাভাদ জারিফ এবং চীনের পররাষ্ট্রমন্ত্রী ওয়াং ই ইরানের রাজধানী তেহরানে ইরানের পররাষ্ট্র মন্ত্রণালয়ের একটি অনুষ্ঠানে চুক্তিটি আনুষ্ঠানিকভাবে স্বাক্ষর করে বলবৎ করেন। চীন-ইরান সম্পর্ক ক্ষেত্রে এটি একটি মাইলফলক চুক্তি। চুক্তিটি অনুসারে চীন ২৫ বছর ধরে ইরানের অর্থনীতির বিভিন্ন খাতে (প্রাকৃতিক গ্যাস ও খনিজ তেল উত্তোলন, ব্যাংকিং, টেলিযোগাযোগ, বন্দর, রেলব্যবস্থা, স্বাস্থ্যসেবা ও তথ্য প্রযুক্তি) ৪০ হাজার কোটি মার্কিন ডলার সমমূল্যের অর্থ বিনিয়োগ করবে এবং এর বিনিময়ে ইরান চীনের বর্ধনশীল অর্থনীতির জন্য নিয়মিতভাবে, স্থিতিশীলভাবে ও হ্রাসকৃত মূল্যে খনিজ তেল সরবরাহ করবে। এছাড়া চুক্তিটিতে দুই দেশের মধ্যে সামরিক সহযোগিতামূলক সম্পর্ক গভীরকরণের (যেমন যৌথ সামরিক প্রশিক্ষণ ও মহড়ার আয়োজন, যৌথ সামরিক গবেষণা ও অস্ত্র নির্মাণ এবং গুপ্তচর তথ্য ভাগাভাগি করা) আহ্বান করা হয়েছে। এই চুক্তির ফলে মধ্যপ্রাচ্যে চীনের প্রভাব আরও গভীর হতে পারে এবং ইরানকে বিশ্ব থেকে বিচ্ছিন্ন রাখার লক্ষ্যে মার্কিন প্রচেষ্টা খর্ব হতে পারে।

২০১৬ সালে চীনের প্রধানমন্ত্রী শি চিনফিং ইরান সফরের সময় প্রথম এই চুক্তিটি প্রস্তাব করেছিলেন। কিন্তু সেসময় ইরানের সাথে মার্কিন যুক্তরাষ্ট্র ও অন্যান্য ইউরোপীয় রাষ্ট্রগুলির মধ্যে একটি চুক্তি সম্পাদিত হয় যাতে ইরান তার পারমাণবিক গবেষণা অতিসীমিত রাখার পরিবর্তে ঐসব দেশ ইরানের উপর থেকে বাণিজ্যিক নিষেধাজ্ঞা হ্রাস করার প্রতিশ্রুতি দেয়। চুক্তির পরে ইউরোপীয় কোম্পানিগুলি ইরানের প্রাকৃতিক গ্যাস ও খনিজ তেল ক্ষেত্রগুলি উন্নয়ন করার জন্য বিনিয়োগের প্রস্তাব করা শুরু করে। কিন্তু ২০১৬ সালে মার্কিন রাষ্ট্রপতি ডোনাল্ড ট্রাম্প মার্কিন যুক্তরাষ্ট্রকে একতরফাভাবে এই চুক্তি থেকে প্রত্যাহার করে নিলে এবং ইরানের উপরে নতুন করে অর্থনৈতিক নিষেধাজ্ঞা জারি করলে ইরান পূবে তাকানোর নীতি গ্রহণ করে। ২০২০ সালের ২৩শে জুন তারিখে ইরানের রাষ্ট্রপতি মন্ত্রণালয়ের একটি বৈঠকে চুক্তির অন্তম খসড়াতে স্বাক্ষর করেন এবং ইরানের পররাষ্ট্র মন্ত্রণালয়কে চুক্তি-সংক্রান্ত আলাপ-আলোচনা সমাপ্ত করার আদেশ প্রদান করেন।

তথ্যসূত্র 

আন্তর্জাতিক চুক্তি
চীন–ইরান সম্পর্ক
চীনের চুক্তি
ইরানের চুক্তি
কঞ্চন অমাত্য

কঞ্চন অমাত্য (; জন্ম ১৯৯৭) হলেন নারী অধিকার বিষয়ক একজন নেপালি আইনজীবী, জলবায়ু সক্রিয়কর্মী এবং সামাজিক উদ্যোক্তা। তিনি সহনশীল মাছ চাষ উদ্যোগের প্রতিষ্ঠাতা এবং নির্বাহী পরিচালক ।  এটি নারী মালিকানাধীন একটি সামাজিক উদ্যোগ যা নেপালের গ্রামীণ নারী কৃষকদের ক্ষমতায়নের মাধ্যমে নেপালের ক্ষুধা ও দারিদ্র্য প্রতিবন্ধকতা জয় করার জন্য কাজ করছে। তিনি বর্তমানে নারীদের অর্থনৈতিকভাবে ক্ষমতায়নের জন্য ইউএন উইমেনস গ্লোবাল চ্যাম্পিয়ন এবং ইউএন জিরো হাঙ্গার চ্যাম্পিয়ন হিসেব স্বীকৃত।

স্বীকৃতি ও সম্মাননা 
 ২০২০- দ্য লিগ্যাসি অ্যাওয়ার্ড
 ২০১৯- আন্তর্জাতিক উন্নয়ন বিভাগে অ্যান্ড্রু ই. রাইস অ্যাওয়ার্ড ফর এক্সিলেন্স পুরস্কার 
 ২০১৯- ডায়ানা স্মৃতি পুরস্কার 
 ২০১৯- ডিসকোভারি চ্যানেলের "গার্লস আন্দার ২৫ চেঞ্জিং দ্য ওয়ার্ল্ড" সম্মাননা
 ২০১৮- ফোর্বস এশিয়া ৩০-এর অনূর্ধ্ব ৩০ বিজয়ী
 ২০১৮- রাষ্ট্রপতি সম্মান পুরস্কার, মার্কিন যুক্তরাষ্ট্রের ৪২ তম রাষ্ট্রপতি, প্রেসিডেন্ট বিল ক্লিনটন, ক্লিনটন গ্লোবাল ইনিশিয়েটিভ 
 ২০১৮- নারী অর্থনৈতিক ফোরাম পুরস্কার
 ২০১৮- ইয়ং লিডার্স পুরস্কার
 ২০১৮- এভরি ডে ইয়ং হিরো পুরস্কার 
 ২০১৮- অনূর্ধ্ব ৩০ জিএএ
 ২০১৭- ১০০ লিডার্স আন্ডার ২৫

তথ্যসূত্র 

১৯৯৬-এ জন্ম
জীবিত ব্যক্তি
সামাজিক উদ্যোক্তা
জন্মের স্থান অনুপস্থিত (জীবিত ব্যক্তি)
নেপালি নারী সক্রিয়কর্মী
ওকলাহোমা বিশ্ববিদ্যালয়ের প্রাক্তন শিক্ষার্থী
নেপালি সক্রিয়কর্মী
দুর্গা ঘিমিরে

দুর্গা ঘিমিরে () হলেন একজন নেপালি সমাজকর্মী এবং নারী কল্যাণ ও পাচার বিরোধী ক্ষেত্রে কর্মরত এবিসি নেপাল নামক একটি অলাভজনক সংস্থার সভাপতি।

ব্যক্তিগত জীবন 
তিনি ১৯৪৮ সালের ১২ই মে নেপালের পূর্বাঞ্চলীয় শহর বিরাটনগরে পিতা গণেশ আচার্য এবং মা শান্তা আচার্যের পঞ্চম সন্তান হিসাবে জন্মগ্রহণ করেছিলেন। তিনি ত্রিভুবন বিশ্ববিদ্যালয় থেকে অর্থনীতিতে স্নাতকোত্তর (এমএ) এবং আইনশাস্ত্রে স্নাতক (বিএ) ডিগ্রি অর্জন করেছিলেন। তিনি নেপালের বিশিষ্ট লেখক, উন্নয়ন কর্মী এবং রাজনৈতিক বিশ্লেষক জগদীশ ঘিমিরের বিধবা স্ত্রী।

আন্তর্জাতিক স্বীকৃতি ও পুরস্কার 

 স্বনির্ভরতা সহায়তা পুরস্কার ২০১২ (হেল্প ফর সেল্প হেল্প অ্যাওয়ার্ড), স্ট্রোম ফাউন্ডেশন 
 রিফ্লেকশন অফ হোপ পুরস্কার ২০০৬, ওকলাহোমা সিটি জাতীয় স্মৃতিসৌধ ও যাদুঘর

তথ্যসূত্র

বহিঃসংযোগ 

 এবিসি নেপাল: দুর্গা ঘিমিরের জীবনী
 উইমেন অফ নেপাল: প্রোফাইল

১৯৪৮-এ জন্ম
জীবিত ব্যক্তি
নেপালি নারী সক্রিয়কর্মী
মানবপাচার বিরোধী কর্মী
নেপালি সক্রিয়কর্মী
নেপালি হিন্দু
নেপালে মানব পাচার
নেপালি সমাজকর্মী
বিরাটনগরের ব্যক্তি
ত্রিভুবন বিশ্ববিদ্যালয়ের প্রাক্তন শিক্ষার্থী
নেপালে নারী অধিকার
রোজেনমুন্ড বিজারণ

রোজেনমুন্ড বিজারণ একটি হাইড্রোজেনেশন প্রক্রিয়া, যেখানে নির্দিষ্টভাবে একটি অ্যাসাইল ক্লোরাইড বিজারিত হয়ে অ্যালডিহাইড তৈরি করে। বিক্রিয়াটির নামকরণ, কার্ল উইলহেল্ম রোজেনমুন্ড-এর নামানুসারে করা হয়েছে, যিনি ১৯১৮ সালে সর্বপ্রথম এর বিবরণ দেন।

এই হাইড্রোজেনেশন বিক্রিয়ায়, বেরিয়াম সালফেটে প্যালেডিয়াম অনুঘটক হিসেবে কাজ করে, যা রোজেনমুন্ড অনুঘটক হিসাবেও পরিচিত। বেরিয়াম সালফেটের পৃষ্ঠের ক্ষেত্রফল কম হওয়ায় তা প্যালেডিয়ামের ক্রিয়া হ্রাস করে অতিরিক্ত বিজারণ রোধ করে। তবে কিছু বিক্রিয়াশীল অ্যাসাইল ক্লোরাইডের ক্ষেত্রে, ক্রিয়া আরও হ্রাস করার জন্য একটি প্রভাবক বিষ সংযোজন করতে হয়। এটি মূলত থিওকুইনানথ্রিন, তবে এ কাজে থিওরিয়াও ব্যবহৃত হয়েছে। এই নিষ্ক্রিয়করণ অপরিহার্য কেননা ব্যবস্থাটি অ্যালডিহাইড নয় বরং অ্যাসাইল ক্লোরাইড কে বিজারিত করবে। তবে যদি অতিরিক্ত বিজারণ ঘটে তবে একটি প্রাথমিক অ্যালকোহল তৈরি হবে, যা অবশিষ্ট অ্যাসাইল ক্লোরাইডের সঙ্গে বিক্রিয়া করে গঠন করবে এস্টার।

রোজেনমুন্ড অনুঘটকটি বেরিয়াম সালফেটের উপস্থিতিতে প্যালেডিয়াম (II) ক্লোরাইড দ্রবণকে বিজারিত করে প্রস্তুত করা যায়। সাধারণত বিজারক হিসেবে কাজ করে ফরমালডিহাইড।

রোজেনমুন্ড বিজারণ পদ্ধতিটি বেশ কিছু অ্যালডিহাইড তৈরি করতে ব্যবহার করা গেলেও, এ প্রক্রিয়ায় ফরমালডিহাইড প্রস্তুত করা যায় না কারণ কক্ষ তাপমাত্রায় ফরমাইল ক্লোরাইড অস্থিতিশীল অবস্থায় থাকে।

আরও দেখুন 

 লিন্ডলার অনুঘটক - রোজেনমুন্ড অনুঘটকের অনুরূপ, ক্যালসিয়াম কার্বনেটে প্যালাডিয়াম
 রোজনমুন্ড–ভন ব্রাউন বিক্রিয়া - কার্ল উইলহেলম রোজেনমুন্ডের নামাঙ্কিত আরেকটি বিক্রিয়া, যাতে অ্যারাইল হ্যালাইডকে একটি অ্যারাইল নাইট্রাইলে রূপান্তরিত হয়
 গ্রুন্ডম্যান অ্যালডিহাইড সংশ্লেষণ - ডায়াজোমেথেনের সাহায্যে অ্যাসাইল হ্যালাইড বিজারিত করে অ্যালডিহাইড তৈরি 
 ডাইসোবিউটাইলঅ্যালুমিনিয়াম হাইড্রাইড - অ্যাসিড ক্লোরাইড বিজারিত করে অ্যালডিহাইড তৈরি
 গ্যাটারম্যান–কচ বিক্রিয়া - অন্তর্বর্তী অ্যাসাইল ক্লোরাইডের সাহায্যে অ্যালডিহাইড তৈরির বিক্রিয়া

তথ্যসূত্র

বিস্তারিত পঠন 

 Rachlin, A. I. (১৯৮৮)। "Aldehydes from Acid Chlorides by modified Rosenmund Reduction: 3,4,5-Trimethoxybenzaldehyde"। Organic Syntheses; Collective Volume, 6, পৃ. ১০০৭।
 

ব্যক্তিনামাঙ্কিত বিক্রিয়া
জৈব জারণ-বিজারণ বিক্রিয়া
মাধুরী ভাদুড়ি

মাধুরী ভাদুড়ি (জন্ম ১৯৫৮) হলেন একজন ভারতীয় দৃশ্যকলা শিল্পী। মূলত একজন ক্রীড়াবিদ এবং ব্যাডমিন্টন ও স্কোয়াশে জাতীয় পর্যায়ের খেলোয়াড়, ভাদুড়ি ১৯৭৫, ৭৬ এবং ৭৭ সালে জাতীয় পর্যায়ে ডাবল চ্যাম্পিয়নশিপ জিতেছিলেন।                 ভাদুড়ি ১৯৭৭ সালে চিত্রাঙ্কন শুরু করেছিলেন। তাঁর সবচেয়ে স্মরণীয় প্রারম্ভিক উৎসাহ এসেছিল মহারাণী গায়ত্রী দেবীর কাছ থেকে, যিনি ৭০এর দশকের শেষের দিকে তাঁর কাজের প্রতি গভীর আগ্রহী ছিলেন এবং টাটার জামশেদজী ভাবার কাছ থেকে, যিনি ৮০এর দশকের গোড়ার দিকে ব্যক্তিগতভাবে তাঁর কয়েকটি চিত্রকর্ম সংগ্রহ করেছিলেন।

প্রাথমিক জীবন ও শিক্ষা
মাধুরী ভাদুড়ির বাবা ও মায়ের নাম ছিল যথাক্রমে শিবরাম ফালিনীকর এবং দুর্গা ফালিনীকর। তাঁর বাবা ছিলেন জাতীয় স্তরের ব্যাডমিন্টন খেলোয়াড় এবং মা ছিলেন  ধ্রুপদী কণ্ঠশিল্পী। ভাদুড়ি স্নাতক পর্যায়ে পুনের ফার্গুসন কলেজে অর্থনীতি নিয়ে পড়েছিলেন। তারপর তিনি পুনের এসএনডিটি, থেকে কলা এবং চিত্রাঙ্কনে স্নাতকোত্তর ডিগ্রী অর্জন করেছিলেন।

কর্মজীবন
তিনি প্রথমদিকে নিজের শিল্পকর্মগুলি বন্ধুবান্ধব এবং পরিবারকে বিলিয়ে দিতেন। তারপরে যখন তিনি বুঝলেন গুণগ্রাহীরা এর জন্য অর্থ দিতে প্রস্তুত তখন তিনি  চিত্রকর্মগুলি বিক্রি করতে শুরু করেছিলেন।

শিল্পীজীবনে ভাদুড়ি বিমূর্ত শিল্প, ভূদৃশ্য এবং প্রতীকী চিত্রকর্ম সহ বিভিন্ন শৈলীতে কাজ করেছেন  যদিও তিনি প্রাথমিকভাবে তৈলচিত্রতে কাজ করেছিলেন তবে ২০০২ সালে তিনি বিমূর্ত ভাস্কর্য নিয়েও পরীক্ষা করেছিলেন। তাঁর চিত্রকর্মগুলি গায়ত্রী দেবী, অজয় পিরামল, আদিত্য বিক্রম বিড়লা এবং জামশেদ ভাবা (টাটা সন্স প্রাক্তন চেয়ারম্যান) সহ অনেকজন ব্যক্তিগত সংগ্রহকারী কিনেছিলেন। জন্মস্থান ভারতে প্রদর্শনীর পাশাপাশি দুবাইয়ে একক প্রদর্শনীতে ভাদুড়ির কাজ প্রদর্শিত হয়েছিল।

পুরস্কার 
২০১৬ সালে ভাদুড়ি "শিল্প, নকশা ও উদ্যোক্তায় আইকনিক নেতৃত্বের জন্য" অল লেডিজ লীগ পুরস্কার পেয়েছিলেন। এর পাশাপাশি তিনি মহিলাদের জন্য সরোজিনী নায়ডু জাতীয় পুরস্কার পেয়েছিলেন।

পুণেতে অবস্থিত ভাদুড়ির স্টুডিও স্টুডিও এমএ তিনি জীবনযাপন করেন।

তথ্যসূত্র

বহিঃসংযোগ
 Artist's website

১৯৫৮-এ জন্ম
জীবিত ব্যক্তি
ভারতীয় ভাস্কর
ভারতীয় চিত্রশিল্পী
আধুনিক চিত্রশিল্পী
ভারতীয় নারী ভাস্কর
ভারতীয় নারী চিত্রশিল্পী
২০শ শতাব্দীর ভারতীয় নারী শিল্পী
২১শ শতাব্দীর ভারতীয় নারী শিল্পী
সুনীতা দনুয়ার

সুনিতা দনুয়ার (জন্ম ১৬ জুলাই, ১৯৭৭) হলেন একজন নেপালি মানবাধিকার কর্মী। তিনি সুনিতা ফাউন্ডেশন এবং  নেপাল ভিত্তিক বেসরকারি সংস্থা শক্তি সমুহ-এর প্রতিষ্ঠাতা। সংস্থাটি ভারতের বিভিন্ন যৌনপল্লি থেকে উদ্ধারকৃত নারীদের দ্বারা গঠিত এবং এটি নারী পাচারের বিরুদ্ধে কাজ করে থাকে।

পুরস্কার ও সম্মাননা 
 ২০১২ সালে, দানুয়ার ইউএস স্পেশাল অপারেশনস কমান্ডের কাছ থেকে তিনি একটি সম্মানপত্র পেয়েছিলেন যাতে তারা মানব পাচারের বিরুদ্ধে তার লড়াইকে স্বীকৃতি দিয়েছিল।
 ২০১৩ সালে, তিনি নারীপাচারের বিরুদ্ধে তার দল শক্তি সমুহ-এর জন্য রামোন ম্যাগসেসে পুরস্কারে ভূষিত হয়েছিলেন।
 ২০১৪ সালে, তিনি রোল্যান্ড বার্গার হিউম্যান ডিগনিটি অ্যাওয়ার্ডের চূড়ান্ত নির্বাচিতদের মধ্যে অন্যতম হয়েছিলেন।
 ২০১৪ সালে, তিনি শিশুপাচারের বিরুদ্ধে লড়াইয়ের জন্য যে দশ ব্যক্তির জন্য "চাইল্ড ১০" (সি ১০) পুরস্কার পেয়েছিল তাদের মধ্যে একজন ছিলেন।
 ২০১৮ সালে, তিনি ওয়াশিংটনের মার্কিন পররাষ্ট্র দফতরের কাছ থেকে স্বীকৃতি পেয়েছিলেন।

তথ্যসূত্র

বহিঃসংযোগ 
 সুনিতা দনুয়ার অফিসিয়াল ওয়েবসাইট
 সুনিতা দনুয়ার অফিসিয়াল ফেসবুক পেজ
 সুনিতা দনুয়ার অফিশিয়াল টুইটার অ্যাকাউন্ট
 শক্তি সমুহের অফিশিয়াল ওয়েবসাইট

১৯৭৭-এ জন্ম
জীবিত ব্যক্তি
নারী মানবাধিকার কর্মী
নেপালি নারী সক্রিয়কর্মী
নেপালি সক্রিয়কর্মী
নারী অধিকার কর্মী